Document ID: 31991D0021

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1990 για την τροποποίηση της απόφασης 85/634/ΕΟΚ της Επιτροπής για την παροχή αδείας σε ορισμένα κράτη μέλη να παρεκκλίνουν από διατάξεις της οδηγίας 77/93/ΕΟΚ του Συμβουλίου, όσον αφορά το ξύλο βελανιδιάς, καταγωγής Καναδά ή Ηνωμένων Πολιτειών της Αμερικής ( Τα κείμενα στην ισπανική, δανική, γερμανική, γαλλική, ιταλική και ολλανδική γλώσσα είναι τα μόνα αυθεντικά ) ( 91/21/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 77 /93/ΕΟΚ του Συμβουλίου της 21ης Δεκεμβρίου 1976 για προστατευτικά μέτρα κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα ( 1 ), όπως τροποποιήθηκε τελευταία από την οδηγία 90/506/ΕΟΚ ( 2 ), και ιδίως το άρθρο 14 παράγραφος 3 δεύτερη περίπτωση,
τα αιτήματα που υπέβαλαν η Ομοσπονδιακή Δημοκρατία της Γερμανίας, η Γαλλική Δημοκρατία και το Βασίλειο της Ισπανίας,
Εκτιμώντας :
ότι, σύμφωνα με τις διατάξεις της οδηγίας 77/93/ΕΟΚ, δεν είναι καταρχήν δυνατόν να εισαχθεί στην Κοινότητα ξύλο βελανιδιάς, με το φλοιό, καταγωγής χωρών Βόρειας Αμερικής, λόγω του κινδύνου εισαγωγής του Ceratocystis fagacearum, που είναι η αιτία μαρασμού της βελανιδιάς -
ότι, ωστόσο, το άρθρο 14 παράγραφος 3 της προαναφερόμενης οδηγίας επιτρέπει παρεκκλίσεις από τον κανόνα, εφόσον αποδεικνύεται ότι δεν υπάρχει κίνδυνος εξάπλωσης επιβλαβών οργανισμών -
ότι η απόφαση 85/634/ΕΟΚ ( 3 ), όπως τροποποιήθηκε τελευταία από την απόφαση 90/548/ΕΟΚ ( 4 ), επιτρέπει παρεκκλίσεις για το ξύλο βελανιδιάς, καταγωγής Καναδά και Ηνωμένων Πολιτειών της Αμερικής, υπό ορισμένους όρους -
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Το άρθρο 1 παράγραφος 2 στοιχείο β ) της απόφασης 85/634/ΕΟΚ τροποποιείται ως εξής : "β ) οι κορμοί μπορούν να εισαχθούν στην Κοινότητα μόνο από τα ακόλουθα λιμάνια εκφόρτωσης :
- Amsterdam
- Antwerpen
- Arhus
- Bilbao
- Bremen
- Bremerhaven
- Hamburg
- Kobenhavn
- Lauterbourg
- Le Havre
- Livorno - Marseille
- Napoli
- Nordenham
- Ravenna
- Rostock
- Rotterdam
- Salerno
- Stralsund
- Valencia
- Wismar ."
Άρθρο 2
Η παρούσα απόφαση απευθύνεται στο Βασίλειο του Βελγίου, το Βασίλειο της Δανίας, την Ομοσπονδιακή Δημοκρατία της Γερμανίας, τη Γαλλική Δημοκρατία, την Ιταλική Δημοκρατία, το Μεγάλο Δουκάτο του Λουξεμβούργου, το Βασίλειο των Κάτω Χωρών και στο Βασίλειο της Ισπανίας . Βρυξέλλες, 18 Δεκεμβρίου 1990 .

Labels: 1
18
6